Dagny Skarseth

Dagny Hermana Sofie Skarseth (født Ohlsen 1. oktober 1874 i Christiania, død 15. august 1928 i Oslo) var en norsk operasangerinne (sopran).

Familie 
Dagny Skarseth var datter av agent Carl Olaus Ohlsen (ca. 1838-1901) og Josephine Christine Jahnsen (Berentz). Hun ble første gang gift 5. mai 1894 i Kristiania med overrettssakfører August Mathias Skarseth (1863-1928). Ekteskapet ble oppløst 8. oktober 1904. Hun ble gift annen gang i 1905 med grosserer Arild Orning. Ekteskapet ble oppløst.

Liv og virke 
Dagny Skarseth satset i ungdommen på å bli pianist, og var elev av Westye Waaler, Kristian Johnson og Hildur Andersen. Da hun var 16 år gammel, ble omgivelsene oppmerksomme på hennes usedvanlige sangstemme, og hun valgte utvikle seg som sanger. Hun var først elev av operadivaen Ida Basilier-Magelssen, men det vesentligste av sin sangundervisning fikk hun hos barytonsangeren Jens Berentsen.

Dagny Skarseth debuterte 3. juli 1900 Violetta i La Traviata ved «Den Norske Opera» på Tivoli Teater i sin fødeby Kristiania. I desember 1900 opptrådte hun med Kvartetten Klang under ledelse av Jens Berentsen i Calmeyergadens Missionshus, til inntekt for de fattige til jul.

28/2 1901 sang hun Mignon på Nationaltheatret. Der var hun fast ansatt fra 1. september 1901 til 1. september 1904. Fra 1907 var hun i mange år engasjert ved Centralteatret. Hun medvirket også i gjesteforestillinger – opera og operetter –  dette teatret holdt i Bergen.

Henimot 1920 begynte Skarseth å opptre vad Opera Comique i Kristiania.

Roller i utvalg 
Violetta i La Traviata av Giuseppe Verdi (Tivoli Theater, 1900)
Leonora i Il Trovatore av Giuseppe Verdi
Ziebel i Faust av Charles Gounod
Elvira i Don Giovanni av Wolfgang Amadeus Mozart (Nationaltheatret, 1902)
seterjente i Peer Gynt av Henrik Ibsen/Edvard Grieg (Nationaltheatret, 1902)
Angela i Den sorte Domino av Daniel-François Auber
Fiorella i Røverne av Henri Meilhac, Ludovic Halévy og Jacques Offenbach
Hanna Glavari i Den glade Enke av Franz Lehár (Centralteatret, 1906-1907)
Bengaline i Muhameds paradis av Robert Planquette (Centralteatret, 1907)
Kynthia i operaen Kynthia av Hans Wiers-Jenssen (Centralteatret, 1909)
Nemea i Konge for en Dag av Adolphe Charles Adam (Eldorado, 1910)
Lady Harriet i Martha av Friedrich von Flotow (Den nationale Scene, 1912)
Delia Gill i Filmens Dronning av Jean Gilbert (Centralteatret, 1914)
Skjønne Helena i Den skjønne Helena av Jacques Offenbach (Opera Comique, 1919)

Referanser

Kilder

Eksterne lenker 
 
 

Norske operasangere
Personer fra Oslo